Gusevo rajonas

Gusevo municipalinis rajonas (), 1946–2004 m. Gusevo rajonas (), 2004–2007 m. Gusevo miesto apygarda, nuo 2007 m. gruodžio 14 d. vėl rajonas – Kaliningrado srities (Rusijos Federacija) administracinis vienetas srities rytinėje dalyje. Rajono centras – Gusevas ().

Geografija 
Ribojasi šiaurėje su Nemano ir Krasnoznamensko, rytuose su Nesterovo, pietuose su Oziorsko ir vakaruose su Černiachovsko rajonais.

Rajono plotas 643 km², iš jų 34 000 ha žemės ūkio paskirties žemė, 7 900 ha miškas. Rajono teritorijoje yra nemažai naudingų iškasenų – keramzitinis molis, smėlis, žvyras, akmens druska, mineraliniai vandenys. Per rajoną teka svarbiausia regiono upė Prieglius, eina automobilių kelias Kaliningradas – Nesterovas – Kaunas ir geležinkelis Kaliningradas – Kaunas – Maskva.

Istorija 
Rajonas apima buvusią Gumbinės apygardos Gumbinės apskritį. 1939 m. Gumbinės apskrityje buvo 160 gyvenviečių su 52 824 gyventojais. 2011 m. Gusevo rajone buvo 41 gyvenamoji vietovė. 2002 m. gyventojų surašymo duomenimis rajone buvo 37 461 gyventojas, 2010 m. surašymo duomenimis – 37 143 gyventojai.

Rajone nemažai architektūros ir istorijos paminklų – buvusios Gumbinės apskrities administracijos pastatas su laikrodžiu ir kurantais, miesto simboliu tapusio briedžio bronzinė skulptūra.

Savivalda 
Rajono teritorijoje iki 2008 m. buvo šios apylinkės, kurios rinko savo tarybas:   

Vykdant municipalinę reformą 2008 m. birželio 30 d. Kaliningrado srities įstatymu Nr. 255 rajone sudaryti:
 Gusevo miesto gyvenvietė,
 Kalininskojės kaimo gyvenvietė,
 Kubanovkos kaimo gyvenvietė,
 Majakovskojės kaimo gyvenvietė,
 Michailovskojės kaimo gyvenvietė.

Vietovardžiai 

Buvę dvarai ir kaimai, daugelis negyvenami nuo 1945 m.

Šaltiniai 

 Губин А.Б. Топонимика Калининграда. Реки и водоемы // Калининградские архивы. – Калининград, 2007. – Вып. 7. – С. 197–228.
 Населенные пункты Калининградской области: краткий спр. / Ред. В.П. Ассоров, В.В. Гаврилова, Н.Е. Макаренко, Э.М. Медведева, Н.Н. Семушина. – Калининград: Калинингр. кн. изд-во, 1976.
 Населенные пункты Калининградской области и их прежние названия = Ortsnamenverzeichnis Gebiet Kaliningrad (nordliches Ostpreussen) / Сост. Е. Вебер. – Калининград: Нахтигаль, 1993.

Nuorodos 
 Gusevo rajonas bankgorodov.ru

Gusevo rajonas